text: Kom ombord på Skoleskibet
  20 september 2012 kl. 09.04
  Skoleskibet Danmark kommer til Vejle i morgen. Interesserede er velkomne ombord.
  Interesserede er velkomne ombord på Skoleskibet Danmark, når det ligger i Vejle havn i morgen og lørdag.
  Skibet er fra 1932, og det bruges stadig til at uddanne søfolk.
  Der er plads til 16 besætningsmedlemmer og 80 elever på skibet.
  Elevernes sociale færdigheder vægtes højt, for under et togt er samarbejde, tolerancen og ansvarsbevidsthed vigtigt.
  Forholdene ombord er blevet moderniseret en del i løbet af skibets levetid. Der er således kommet ferskvandsanlæg, sikkerhedsliner, GPS og vaskemaskiner. 
  Men eleverne sover stadig i hængekøjer, og deres arbejdstøj bliver stadig vasket og skuret i saltvand på dækket.
  Når skibet sejler, er der altid 20 mand på vagt.
  De elever, der ikke er på vagt, får undervisning, arbejder eller sover.
  